b'\n_START_ARTICLE_\nSk\xc3\xa6nderi\n_START_SECTION_\nHvordan opst\xc3\xa5r sk\xc3\xa6nderier og hvorfor\n_START_PARAGRAPH_\nEn karakteristisk \xc3\xa5rsag til sk\xc3\xa6nderi er st\xc3\xa6dighed. Den ene part holder p\xc3\xa5 sit synspunkt, og den anden part holder p\xc3\xa5 sit synspunkt, og ingen af parternes argumenter hj\xc3\xa6lper til afklaring. At give efter opfattes i den situation som ensbetydende med at "tabe ansigt"._NEWLINE_Den psykologiske baggrund for sk\xc3\xa6nderier kan v\xc3\xa6re s\xc3\xa5ret stolthed, eventuelt kombineret med mindrev\xc3\xa6rdsf\xc3\xb8lelse. Den s\xc3\xa5rede f\xc3\xb8ler sig misforst\xc3\xa5et og uretf\xc3\xa6rdigt forfulgt og pr\xc3\xb8ver s\xc3\xa5 desperat at give igen med samme m\xc3\xb8nt. Modparten, der m\xc3\xa5ske ogs\xc3\xa5 f\xc3\xb8ler sig s\xc3\xa5ret, giver vredt igen og s\xc3\xa5 fremdeles. Dette kan igen have sin baggrund i en latent magtkamp, hvor den ene part f\xc3\xb8ler sin h\xc3\xa6vdvundne autoritet truet, mens den anden part p\xc3\xa5 sin side f\xc3\xb8r sig overlegent og formynderisk behandlet.\n_START_SECTION_\nEn tab-tab situation\n_START_PARAGRAPH_\nBegge parter i et sk\xc3\xa6nderi st\xc3\xa5r til indkassere et prestigetab, for modparten vil sandsynligvis respektere den anden part endnu mindre og v\xc3\xa6re endnu mere uforsonlig efter et sk\xc3\xa6nderi, end f\xc3\xb8r sk\xc3\xa6nderiet br\xc3\xb8d ud i lus lue.\n_START_SECTION_\nAt f\xc3\xa5 renset luften\n_START_PARAGRAPH_\nUndtagelsevist kan et godt sk\xc3\xa6nderi, hvor man er parat til at tilgive hinanden bagefter, v\xc3\xa6re at foretr\xc3\xa6kke, frem for at man undertrykker sine frustrationer. Og m\xc3\xa5ske har den modsatte part slet ikke anet noget om disses eksistens f\xc3\xb8r.'